
Predgovor 
Mnogo djece gine u prometnim nesrećama! 


Što možemo poduzeti da to spriječimo? 


Postoji niz mogućnosti da se opasnosti smanje. No 
najvažnije je da svako dijete već od najranijih godina 
uči kako se valja ponašati u prometu. 

Ova slikovnica namijenjena je djeci koja još nisu 
pošla u školu ali koja se svakodnevno kreću našim 
gradovima, igraju na nezaštićenim prostorima i trče 
za loptom preko ulice kojom jure automobili. 

Kroz slike i tekst ove slikovnice djeca će na 
jednostavan način, blizak svom uzrastu, naučiti 
najosnovnija pravila o ponašanju u prometu. 





ki, a 
nara 
"jj a 


sk 
mj 
g A 
Naslov originala: Hvad sker der i trafikken? 
(DCARLSEN it, Copenhagen 1976 
Urednik: Vera Barić 
Tehnički urednik: Marijan Bašić 
Za izdavača: Branko Juričević 
Tisak: Zadružna štampa, Zagreb — 1977. 

Jednog dana začuli smo zavijanje sirene kola hitne pomoći. 
Približavala su se, prošla kraj naše kuće i onda zaustavila. 

Ivan, Vesna i ja otrčali smo da vidimo što se dogodilo. Nesreća! Mali 
bicikl ležao je zgnječen uz rub pločnika, a usred ulice popriječio se 
automobil. 


— Ne idemo tamo — rekoh. — Pomoć je već stigla. Samo bismo 
smetali. 











Dok smo ulazili u kuću, Vesna je plakala. 

— To je bio Dubravkov bicikl — jecala je. — Možda je Dubravko smrtno 
stradao. Za to su krivi automobili. Ja se više gotovo ne usuđujem prijeći 
ulicu! 

Ivan i Ana pokušavali su je utješiti. Ja sam izašao na ulicu. 

Susjedi su mi ispričali da Dubravko nije mrtav, ali da je ozlijeđen: 
slomljena mu je noga i kola hitne pomoći odvezia su ga u bolnicu / 

| — Dođite! — pozvao sam Ivana i Vesnu. — Idemo u grad. To bismo 
morali češće činiti kad imam slobodnog vremena. Pokazat ću vam na 
što morate pripaziti. Postoje tri stvari o kojima valja nešto znati: to su 
| ulice, automobili i vi sami. Tko zna više o tome, bolje se snalazi u 


prometu. 

, — Što je zapravo »promet«? — pita Ivan. 

|. — To su svi automobili, motocikli, bicikli i ljudi koji voze ili idu ulicom — 
rekoh. 


Mi stanujemo u jednoj maloj ulici. Sa svake strane ulice je pločnik. 
Pločnikom idu samo pješaci. Pločnikom se voze i djeca u dječjim 
kolicima ili na dječjim biciklima. 

Automobili smiju prijeći pločnik samo onda kad žele na svoje 
parkiralište ili kad s njega odlaze. 

Pločnici su obrubljeni rubnim kamenom, a između njih je kolnik za 
automobile, kamione, motocikle, mopede i velike bicikle. U nekim 
gradovima kolnikom vozi i tramvaj. 
Automobili često stoje uz rub pločnika i zaklanjaju pogled na ulicu. 
— Tako je bilo i onda kad se Dubravku dogodila nesreća — rekoh. 
— On se izvezao na ulicu iza parkiranog automobila. Zato nije vidio 
automobil koji se približavao. A vozač automobila nije mogao vidjeti 
Dubravka, jer je dječak još malen. 

Na kraju naše male ulice nalazi se jedna veća. U njoj je promet mnogo 
življi, a automobili voze brže. Nešto dalje je uzbrdica, pa zavoj; iza 
zavoja se automobili često pojavljuju iznenada. 

— Ovdje se ne smije prelaziti ulica — rekoh — jer tu automo*ili voze 
brzo. Pođimo do raskršća na uglu. To je ulično raskršće. 


Dosjetio sam se da bismo se mogli popeti na kat obližnje kuće i odozgo 
promatrati što se zbiva na raskršću. 

To smo i učinili. Gledali smo automobile kako dolaze s različitih strana i 
prelaze raskršće. 

Sišli smo opet pred kuću i prešli na drugu stranu ulice. Pritom smo prvo 
pogledali ulijevo, zatim udesno pa još jedanput ulijevo. Tako valja 
postupiti. Zatim treba prijeći ravno preko ulice. Naravno, ako ne nailazi 
automobil. 

— Zapravo je uvijek najbolje prelaziti ulicu na raskršću, jer tu vozači 
više paze — rekoh. — Bilo bi dobro da su i ovdje označeni pješački 
prijelazi — »zebre«. 

Malo dalje niz ulicu nalazi se veliko raskršće s nekoliko kolnika. U 
sredini su mali pješački otoci, na kojima se može stajati. Ima i pješačkih 
prijelaza koji su označeni bijelim prugama. Prometni znakovi 
upozoravaju vozače da je na tom mjestu pješački prijelaz i da moraju 
voziti oprezno. Na ovom raskršću postavljeni su i semafori.“ 

— Crveno svjetlo znači STOJ — reče Ivan. — A zeleno svjetlo znači 
KRENI. 


— Ali ja mogu vidjeti crveno i zeleno svjetlo istodobno — reče Vesna. 
— Sto onda? 


— Da, imaš pravo. Ali moraš gledati samo ono svjetlo koje je nasuprot tebi. 


Kući smo se vraćali drugim putem. Ugledao sam prometni znak na 
kojem je nacrtano dvoje djece. 

— Što ovo znači? — upitao sam djecu. 

— To je znak koji pokazuje da se u blizini nalazi škola — odgovorili su 
Ivan i Vesna gotovo jednoglasno. — Tako je. On upozorava vozača | 
automobila da ovdje mora voziti osobito oprezno. Ali ovdje nema | 
prijelaza. Prijelaz je tamo, kod plavog znaka. 

Slijedećeg dana autom smo krenuli na kratku vožnju. Htio sam da Ivan i 
Vesna sami vide koliko vozač, a koliko pješak mogu pridonijeti 
sigurnosti u prometu. 

Sjedili su na stražnjem sjedištu, jer je tamo najsigurnije. 

Djeci je zabranjeno da sjede pored vozača. 

Vozimo se duž ulice. Oprezan sam, jer pada kiša pa je ulica skliska. 
Usprkos tome zapali smo u nepriliku. Neki je starac htio prijeći ulicu. 
Kad je ugledao naš auto, pomislio je da mu to neće poći za rukom. Zato 
je pošao natrag, umjesto naprijed. Morao sam naglo zakočiti, da su 
kotači zacviljeli. 

Na sreću, auto se na vrijeme zaustavio i nismo naletjeli na starca. 

— Oh! — odahne Ivan. — Zbilja sam se preplašio! 

— Da — rekoh. — Još malo i ne bismo mogli pravovremerto zakočiti. 
Vozač, kad vidi što se događa, nema mnogo vremena da'razmisli što da 
učini, već automatski pritisne kočnicu. 

Auto u vožnji ne može stati na mjestu. Pogotovo ako je ulica skliska. 
Nakon toga odvezli smo se kući. | 

Vježbamo što je desno a što lijevo. U prometu je to vrlo važno znati. 
Skrivam orah u šaku (na primjer, u lijevu šaku), a onda kažem: — Jedan 
— dva — tri — LIJEVO! 

Tko prvi dotakne moju lijevu ruku, dobiva orah. 

Mnogo puta ponavljamo takvu igru. Djeca me naizmjenice gledaju 
sprijeda i straga. Tko stoji iza mene, dobiva češće, jer nam je lijeva ruka 
na istoj strani. 

Ivan sa sigurnošću pogađa što je lijevo, a što desno. 


Vesna, kojoj je tek pet godina, nije još posve 
sigurna. Zato smo joj na ruke, bojom koja se pri 
pranju ne skida, naslikali znakove; na lijevu ruku 
veliko slovo L i uz to broj 1. To znači lijevo, a kad 
želi prijeći ulicu, prvo mora pogledati na tu stranu. 
Na drugoj ruci veliko slovo D i broj 2 podsjetit će je 
\ kad stigne nasred ulice da, nakon što je pogledala 
ulijevo, pogleda udesno. 
Ispod broja 1 napisao sam i mali broj 3, što znači: 
mora se još jednom pogledati na lijevu stranu. 










U nedjelju navečer opet smo otišli u grad. Dugo vremena stajali smo u 
glavnoj ulici i promatrali vrlo živ promet: pješake, dječja kolica, bicikle, 
mopede, motocikle, osobne automobile, male i velike teretnjake, 
autobuse, kamione s prikolicom. 

Ivan i Vesna poznaju gotovo sve marke automobila, ja ne. 

— Najopasniji su veliki automobili — rekao sam. — Kamioni i 
autobusi. 

— Da, ali mali automobili voze mnogo brže — reče Ivan. — Od 
trenutka kad se pojave pa dok stignu do nas, mogu nabrojiti 
samo do dvadeset. Kod teretnih automobila mogu brojiti i do 
trideset. Naiđe li bicikl, moram brojiti do sto. 

Prolazimo gradom. 

— Rado bih na drugu stranu ulice — 
rekoh. — Sada mi vi recite što da radim 
i na što da osobito pripazim. Tako ćemo 
vidjeti da li znate ovo najnovije što ste 
učili. 





Vesna reče: — Najprije moraš pogledati ulijevo da vidiš 
dolazi li s tvoje strane ulice kakvo vozilo. 
Pogledao sam ulijevo. Nije bilo vozila. a 
Vesna reče: — A sada pogledaj desno dališto—ĐĐ_Đ___Đž 
dolazi... Nije dobro! Moraš više okrenuti glavu. po 

Na drugoj strani kolnik je također bio slobodan. 

Htio sam poći. 

— Ne! — klikne Vesna. — Prije nego prijeđeš 

ulicu, moraš još jedanput pogledati na lijevu stranu. J 
Moraš pripaziti da u međuvremenu ne naiđe neko /) 
vozilo. P 





i 

Mao oli 
SVTIEITINI I 
=), Aš nar 


na) 


Er gy 


LI 


Li 
EE 








um 
















* 
. sara * —— 
rar —— 
osin ščšu € d 
\ nae 
K 
\ 


oim 


KEJ 
LIT, KHILI 


2 TLIJTIJ 





N KITI 


TITEL 


Ii 
«sen 
E" g 


POrrIFKJI 


gr 


mV 


Take \ , 
B : van \ 
KRTKIE- Ef id 


nI 
a 
Ba 














\ 


hat 








hnl 


\ ETE 
V i 


po a o 









: m 







a 








Sr * rima da : 
“amis mč. seu 


a" gr. mona 


Učinio sam kako mi je Vesna rekla i još jedanput pogledao ulijevo. 


— A zašto sada ne prelaziš? — upita me. 

— Zato što tamo iza ugla dolazi automobil — rekoh. 

— Točno — reče Vesna. — Ali vidiš da je upalio desni žmigavac. 
To znači da će auto skrenuti udesno. 

Dobro, onda idem prijeko — rekao sam kad je auto skrenuo. 
ipak pripazi! — reče Ivan. 

A na što da pripazim? — upitao sam i okrenuo se. ' 
Ma ne! — poviče Vesna. — Sada nisi pazio na promet, zato što te je 


Ivan omeo. Moraš početi još jednom sve ispočetka. 
Napokon sam ipak prešao ulicu, tamo i natrag. 
Pošli smo dalje. 


— Tamo je prijeko jedan moj znanac — rekao sam. — Htio bih... 

— Ali, tata! — poviče Ivan i čvrsto me uhvati. — Zar misliš samo tako 
istrčati na ulicu? Zaboravio si ogledati se oko sebe! 

— Ah, da! Naravno, tako ne valja. m 

— Kad prelaziš ulicu, ne smiješ misliti ni na što drugo — ozbiljno će 
Ivan. — Nikada se ne smiješ zaletjeti preko ulice. 

Molim te, pripazi na to. 








Ogledao sam se kako valja i pošao 
preko ulice. Kad sam se vratio, 
djeca su me ipak stala grditi. 

— Išao si ukoso preko ulice — 
govorila su. — To se ne smije, jer 
onda vidiš samo vozila koja dolaze 
s jedne strane ulice. 

— Da, u pravu ste — rekao sam. 
— Dobri ste vi učitelji. 

— No odrasli mogu više vidjeti nego što vi mislite. Mi smo mnogo viši 
od vas pa možemo vidjeti i preko većine automobila. 

Oči odraslih vide i više u stranu nego oči djece. 

Mi možemo bolje čuti s koje strane dolazi šum. 

| vaše će oči i uši moći to isto kad navršite 17 ili 18 godina. 

Tek tada vaše tijelo potpuno izraste. 





mogu to brže shvatiti i odmah znam 


— Kad ja neš 

Primijetio sam da djeca razmišljaju 
o tome što sam im rekao. 

— Uredu, ali što da radimo u 
međuvremenu? — pita Ivan. — Ne 
možemo ostati kod kuće dok ne 
odrastemo. 

— Tone — rekoh. — Morate učiti i 
vježbati kako da se pravilno 
ponašate u prometu. Morate znati 
kako je uređen promet na ulicama, 
i što vozači automobila mogu a što 
ne. To se ne može naučiti 
odjedanput, nego kroz mnogo 
godina. Ali nešto možete naučiti... 
Dođite, odvest ćemo se kući 
autobusom. 


Vožnja autobusom je manje opasna i jeftinija. 
Jedino kad izlazite iz autobusa, morate pripaziti na sve ostale sudionike 
u prometu. 

— Kad odrastem, htio bih stanovati u gradu bez automobila — reče 


Ivan. — Da u njemu bude samo pješaka, autobusa i bicikla! 
— Misliš li da postoji takav grad? — pita Vesna. 
— U svakom slučaju ima takvih dijelova grada — rekoh. — | u našem 


gradu ima područja gdje ne smiju voziti automobili. To su ulice samo za 


pješake i ulice s dječjim igralištima. 

Čim smo došli kući, Ivan i Vesna otrčali su na veliko igralište. Ono se 
nalazi između kuća. Do njega ne vodi ulica, nego puteljci. Mi, roditelji, 
tražili smo da se ovo igralište izgradi kako bi se naša djeca mogla 
mirno igrati. 

No, jeste li sve zapamtili? Zacijelo niste. Ništa zato. Ono što sada ne 
znate, naučit ćete s vremenom. 





Odraslima 


Djeca kao sudionici u prometu 


TJELESNE OSOBINE: Djeca su rastom niža od odraslih, i to niža 
za pola ili za cijeli metar! S te visine ne može se ni približno tako 
mnogo vidjeti. Na primjer, parkirani automobili gotovo potpuno 
zaklanjaju djeci pogled. A i njih se same ne može lako uočiti. 

— Odjednom je izronilo — kažu ljudi, čak i ako je dijete dugo 
stajalo i čekalo. 

Djeca imaju kratke noge. Ona ne trče tako brzo kao što se 
pretpostavlja. 

Njihovi su zglobovi nježniji, a koža i kosti osjetljivije nego u 
odraslih. To znači da se djeca lakše ozljeđuju. 

Osjetila: Često se vjeruje da djeca sve vide. To je zabluda. Njihovo 
je vidno polje manje nego u odraslih. Djeca ne mogu vidjeti daleko 
u stranu. Ne mogu točno usmjeriti pogled ili ga tako »izoštriti« 
kao odrasli. Oči u djece stoje međusobno bliže i zato ona ne 
mogu točno utvrditi razmak i brzinu vozila. Djeca općenito dobro 
čuju. Međutim, loše procjenjuju iz kojeg smjera dolazi šum. 
Poznato je da se sposobnost shvaćanja i razumijevanja kod djece 
postepeno razvija. U pravilu dijete ne zadržava pažnju na jednoj 
stvari duže od nekoliko minuta. Ako je preplašeno ili žalosno, niti 
toliko. 

Djeci je teško odjedanput shvatiti i »obraditi« mnogo podataka. 
U prometu se to često mora činiti, a za to je potrebno 
dugogodišnje iskustvo. 

Tek u dobi od osam do devet godina djeca točno znaju gdje je 
lijevo a gdje desno. Osobito je teško ustanoviti što je desno a 
što lijevo na onome tko nam ili što nam dolazi u susret. Za to 
također treba iskustva. 

Sve te osobine dječje fiziologije moramo uzeti u obzir i djecu 
postepeno privikavati na pravilno ponašanje u prometu. 

